CELEX: C2006/131/03
Language: sl
Date: 2006-06-03 00:00:00
Title: Zadeva C-152/03: Sodba Sodišča (veliki senat) z dne  21. februarja 2006  (predlog za sprejetje predhodne odločbe Bundesfinanzhof) — Hans-Jürgen Ritter-Coulais, Monique Ritter-Coulais proti Finanzamt Germersheim (Davčna zakonodaja — Davek na dohodek — Člen 48 Pogodbe EGS (postal člen 48 Pogodbe ES, ki je po spremembi postal člen 39 ES) — Nacionalna ureditev, ki omejuje upoštevanje izpada dohodka od najema nepremičnin, ki se nahajajo na ozemlju druge države članice)

3.6.2006   
            
            
               SL
            
            
               Uradni list Evropske unije
            
            
               C 131/2
            
         Sodba Sodišča (veliki senat) z dne 21. februarja 2006 (predlog za sprejetje predhodne odločbe Bundesfinanzhof) — Hans-Jürgen Ritter-Coulais, Monique Ritter-Coulais proti Finanzamt Germersheim
   (Zadeva C-152/03) (1)
   
   (Davčna zakonodaja - Davek na dohodek - Člen 48 Pogodbe EGS (postal člen 48 Pogodbe ES, ki je po spremembi postal člen 39 ES) - Nacionalna ureditev, ki omejuje upoštevanje izpada dohodka od najema nepremičnin, ki se nahajajo na ozemlju druge države članice)
   (2006/C 131/03)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeči stranki: Hans-Jürgen Ritter-Coulais, Monique Ritter-Coulais
   
      Tožena stranka: Finanzamt Germersheim
   Predmet
   Predlog za sprejetje predhodne odločbe — Bundesfinanzhof — Razlaga členov 43 in 56 ES — Nacionalna ureditev na področju davkov na dohodek fizičnih oseb, ki omejuje odbitnost izpada dohodka od najema nepremičnin ali uporabo klavzule negativne progresivnosti za ta izpad, vendar samo za izpad v zvezi z blagom, ki se nahaja na nacionalnem ozemlju
   Izrek
   Člen 48 Pogodbe (postal člen 48 Pogodbe ES, po spremembi postal člen 39 ES) je treba razlagati tako, da nasprotuje nacionalni ureditvi, kot je ta v postopku v glavni stvari, ki ne dopušča fizičnim osebam, ki pridobivajo dohodke iz zaposlitve v državi članici in so tam neomejeno davčno zavezane, zahtevati zaradi določitve davčne stopnje navedenih dohodkov v tej državi upoštevanje izpada dohodka od najema, ki se nanaša na hišo, ki so jo uporabljale za svoje stanovanjske potrebe in se nahaja v drugi državi članici, medtem ko se pozitivne dohodke, ki se nanašajo na tako hišo, upošteva.
   
      (1)  UL C 158 z dne 5.7.2003.